موقع “DWعربي” دار حوار مع مغربيات فيهم مرض الايدز، تصابو بيه عن طريق رجالهم وبعض منهم نقلو الفيروس لولادهم دون إرادتهم. وواخا المجتمع المغربي مكايرحمش واتاهمهم بممارسة الدعارة، كاينين منهم عيالات الي حققو نجاح مهني وكيمارسو دابا حياتهم بشكل طبيعي. ام عيد: أنا ماشي عاهرة ...والايدز جعل مني امرأة حرة” ، قالت أم عيد، الي تعايشات مع الايدز. وساكنة أم عيد فهوارة نواحي أكادير، وماكتخافش من مرضها، واختارت المواجهة بعدما اكتشفات أن فيروس الايدز انتقل ليها من زوجها. واضافت هاذ السيدة الشجاعة ل”DW عربية”: فيروس الايدز ردني مرأة قوية”. سمية، ابنت ام عيد: قالت سمية الي عندها غير 18 سنة: “تقبلت الفيروس وماعندي حتى مشكل ومتعايشة معاه”، مضيفتا: “عاوناتني والدتي على تقبل المرض، منذ طفولتي... ماعندي حتى مشكل مع أقاربي وأصدقائي، كولشي كيتقبلني، ولكن المجتمع المغربي خاصو مايبقاش يوصم النساء المصابات ويتاهمهم بممارسة الدعارة. واش انا امتهنت الجنس؟ انا تولدت حاملة للفيروس”. ماجدة: بعدما نبذاتها عائلتها، كتخاف ماجدة يكتاشفو زملاؤها في الخدمة وجيرانها إصابتها بالفيروس، وقالت لـ”DW عربية “: وليت كنعيش في خوف مستمر، وعائلة راجلي وعائلتي كيلوموني وكيتاهموني بممارسة الدعارة”. وبينات دراسة دارتها وزارة الصحة ان 70 في المائة من النساء المصابات بالايدز، انتقل المرض ليهم عن طريق أزواجهم. رابط مقال DW: 
واخا بنادم فهاد البلاد ماكيرحمش ومكلخ.. مغربيات فيهم السيدا تحداو المجتمع: أنا ماشي عاهرة …والسيدا ردني امرأة قوية وحرة!